Eesti kõvem räpispetsialist on viimastel andmetel Maaja Kallast, kes õpetab  Publikus, et müts tuleb ruumi sisenedes alati peast ära võtta. Hahahaa, no miks peaks baari minnes mõned kehaosad küljest ära võtma, ah?    Mina igatahes enam Nimetasse minna ei julgeks, sest  mine sa tea, mida lugupeetav eraomanik järgmiseks käsib ära võtta. Ei olevat nii, et peab kõik sisse laskma, kes tulla tahavad! (ÕL, ÕL) Mitte et ma vägivalda pooldaks, aga see Genka (või mis ta oligi) jäi vähemalt endale truuks: mingi baarimehe ees mütsi maha ei võtnud ja kui see ülbamist ei jätnud, andis lõuga. Stiilipuhas käitumine. Matslik? Võib-olla, aga baarimees oleks võinud ikka räpparil ja suvalisel dressivennal vahet ka teha.    Ja lõpuks: Matski ei võtnud mütsi paha paruni ees, küll aga toas ja kirikus. Baarimehel ei maksa ennast mõisnikuks pidada, tema on teenindaja.